text: अचंत शरत कमल (वॉरियर्स), गनासेकरन साथियान (डबंग स्मैशर्स), लियाम पिचफोर्ड (फाल्कंस), साइमन गौझी (एमपावर्जी चैलेंजर्स), हरमीत देसाई (आरपी-एसजी मावेरिक्स) और जोआओ मोंटीरो (महाराष्ट्र युनाइटेड) छह टीमों का प्रतिनिधित्व करेंगे। मौजूदा चैंपियन फाल्कंस लीग के दूसरे सीजन के पहले मैच में बेलवाडी इंडोर स्टेडियम में महाराष्ट्र युनाइटेड से भिड़ने के लिए तैयार है। दोनों टीमें पुरुष एवं महिला वर्ग में तीन-तीन मैच खेलेगी और फिर इसके बाद एक मिश्रित युगल मैच भी खेला जाएगा।